Interpelacija
<s>Interpelacija (, od interpellare: upasti u reč, prekidati nečiji govor pitanjem) je kvalifikovano poslaničko pitanje.</s><s>Od običnih pitanja se razlikuje po tome što se povodom interpelacije otvara rasprava u plenumu parlamenta i sprovodi glasanje.</s><s>Dok je kod poslaničkog pitanja osnovni cilj dobijanje informacije, kod interpelacije se radi o pretresanju i ocenjivanju politike vlade.</s><s>Poslanici koji interpeliraju zahtevaju od vlade da obrazloži i opravda neke svoje postupke i mere.</s>

<s>Interpelacijom se napada politika vlade, s namerom da se pokaže da je pogrešna i štetna po državne interese.</s><s>Ako vlada nije uspela da se uspešno odbrani od napada opozicionih interpelanata, vrlo je verovatno da će posle interpelacije slediti glasanje o poverenju.</s><s>Zbog toga, u nekim političkim okolnostima, rasprava povodom interpelacije, može da znači najavu odlaska vlade.</s><s>Ukoliko je osuda politike vlade takve prirode da u osnovi negira njen dotadašnji politički kurs, onda će vlada biti primorana bilo da prihvati diktat nove parlamentarne većine, bilo da odstupi.</s>

<s>Interpelacija nije opasna samo za vladu, već i za parlamentarnu opoziciju, pogotovo ako iza vlade stoji jasna parlamentarna većina.</s><s>Iz političkog duela sa opozicijom vlada može izaći čak ojačana.</s><s>Zato poslanici ne pokreću interpelaciju, ako nisu sigurni da mogu svojom kritikom i argumentima bar uzdrmati ugled vlade u redovima vladinih pristalica, narodnih poslanika, ili barem u široj publici.</s><s>Interpelacija je po svojoj tematici šira od poslaničkog pitanja.</s><s>Iterpelacjom se takođe traži objašnjenje vlade o jednom konkretnom, već svršenom postupku ili o nekim događajima za koje vlada nosi ili mora da snosi odgovornost.</s>

<s>Po završetku pretresa o interpelaciji sprovodi se glasanje, koje po vladu može biti nepovoljno, bez obzira što se, po pravilu, ne može postaviti predlog za glasanje o poverenju.</s><s>Obično se prvo glasa o predlogu za prelaz na dnevni red, prost prelaz u kojem nisu sadržane nikakve kvalifikacije vladinog rada.</s><s>Vlada pristaje da se najpre glasa o ovom predlogu, ukoliko nije u stanju da obezbedi motivisani prelaz, koji je za nju najpovoljniji.</s><s>Samo ako parlament ne bi prihvatio ove predloge, pristua se glasanju o predlozima koji sadrže eventualnu pohvalu ili osudu vladinog rada.</s>

<s>Reference</s>

<s>Literatura 
 
 Dragan M. Stojanović, Ustavno pravo knjiga II, Niš, 2009.</s>

<s>Politika</s>

